頌六十二首 三十七
作者：道世
朝代：唐

paragraphs: 金軀遺散骨，寶塔徧天龍。
創開於十塔，終成八萬興。
珠蓋靈光變，剎柱吐芙蓉。
屢開朝霧露，數示曉靈徵。
紅霓相映發，風搖響和鐘。
仙鸞往往見，神僧數數從。
獨超群聖上，合識普生恭。
砧碓擊不碎，方知聖叵窮。
（見同書卷五三《感福部》）（按：《明州阿育王山志》卷十錄此首，題作《頌佛舍利》。
）。